Nærmere deg, min Gud

«Nærmere deg, min Gud» (orig. «Nearer, My God, to Thee») er en britisk salme skrevet av Sarah F. Adams i 1840. Den ble publisert i Hymns and Anthems i 1841 som salme nummer 13. Før siste verdenskrig var sangen blitt oversatt til 140 språk. Teksten er løselig basert på Første mosebok 28, 11-19, historien om Jakobs drøm.

Melodien ble skrevet av Lowell Mason i 1856 (F-dur, 4/4). 

Etter sigende var «Nearer, My God, to Thee» den siste melodien bandet på «Titanic» fremførte før skipet sank.

Elevine Heede laget en norsk oversettelse av salmen i 1876 for Børnenes Søndagsblad. Senere laget Gustav Jensen en oversettelse i 1915 som kom med i Landstads reviderte salmebok i 1924. Salmen blir ofte fremført under begravelser.

 Publisert 
Evangelietoner (1979) som nummer 408
Frelsesarmeens sangbok (1977) som nummer 314
Landstads reviderte salmebok (1955) som nummer 863 under temaet «Åndelige sanger for hjemmet»
Lov Herren (2000) som nummer 797 under temaet «Det jordiske livs avslutning»
Norsk Salmebok (1984) som nummer 468 under temaet «Trengsel og trøst»
Norsk salmebok 2013 som nummer 471 under temaet «Trengsel og trøst»
Syng for Herren (1983) som nummer 459 under temaet «Helliggjørelse»

 Innspillinger (i utvalg) 
Carl Hagman. Innspilt i Kristiania i september 1909. Utgitt på de akustiske 78-platene Gramophone 2-82762, Gramophone V 12, His Master's Voice X 2048 og Victor 65336B
Operasanger Erik Jansson med orgel. Som «Nærmere Gud til Dig». Innspilt i Kristiania i november 1919. Utgitt på den akustiske 78-platen Beka 78056
Ragna Høst Schjerven med Rolf Holger, orgel. Som «Nærmere Gud til deg». Utgitt på 78-platen Columbia GN 1576
Venelagskoret Volda lærarskule, dir. H. Myklebust. Innspilt i mai 1965. Utgitt på EP-platen Harmoni HEP 240
Øystein Dolmen. Utgitt på EP-en «Hver gang vi møtes – Elvira Nikolaisens dag» 2. mars 2012

Øystein Dolmens versjon

I 2012 sang Øystein Dolmen salmen for Elvira Nikolaisen på TV-programmet Hver gang vi møtes. Den ble utgitt på EP-en «Hver gang vi møtes -Elvira Nikolaisens dag» 2. mars 2012.

 Referanser 

 Eksterne lenker 
 Nærmere deg min Gud (Salmebloggen.no)
 Øystein Dolmen fremfører salmen på Hver gang vi møtes

Kategori:Britiske salmer
Kategori:Øystein Dolmen-sanger
Kategori:Sanger fremført på Hver gang vi møtes
Kategori:Sanger fra 1840